लगभग ६०-७० कि. ग्रा. नाइट्रोजन, ४० कि. ग्रा. फास्फोरस, ४० कि. ग्रा. पोटाश तथा ३०-४० कि. ग्रा. सल्फर प्रति हैक्टेयर कि आवश्यकता होती है. पूर्ण फोस्फोरस, पोटाश व आधी मात्रा नाइट्रोजन व सल्फर बिजाई से पहले बुवाई के लिए तैयार खेत में विखेर कर या हल से बोकर देते हैं. बाकी बचे नाइट्रोजन व सल्फर का आधा-आधा भाग पहली और दूसरी सिंचाई के बाद देने से पौधे का विकास, फलाव व दाने का भराव अच्छा होता है. रासायनिक खादों में यूरिया तीव्र घुलनशील है अतः इसका प्रयोग कड़ी फसल पर ज्यादा लाभदायक है. जहाँ आणि उपलब्ध नहीं है, वहाँ शीतकालीन वर्षा का लाभ उठाकर नाइट्रोजन व सल्फर दे देती हैं. अगर वर्षा का आभाव है तो यूरिया का २.५ % घोल छिड़कते हैं. ध्यान रहे कि घोल में यूरिया कि मात्रा ज्यादा होने से पत्तियां जल सकती हैं और फसल पर प्रतिकूल प्रभाव पड़ता है. अगर कीट, फफूंदी का प्रकोप है तो घोल में कीट व फफूदीनाशक रसायनों को मिलकर छिड़कने से एक साथ कई काम हो जाते हैं और साथ ही समय कि बचत होती है. अगर हरी खाद, या गोबर कि खाद पहले दी जा चुकी है तो रासायनिक खादों कि मात्रा में कुछ कटौती कर सकते हैं.